
7. Par nekustamā īpašuma „Alejas”, Līvānos, Līvānu novadā, daļas nomas tiesību izsoli.

2026. gada 26. martā Līvānu novada pašvaldības dome pieņēma lēmumu Nr. 5-17 „Par nekustamā īpašuma „Alejas”, Līvānos, Līvānu novadā, daļas atkārtotu (septīto) nomas tiesību izsoli”. Pamatojoties uz 2026. gada 25. jūnija Līvānu novada pašvaldības domes lēmumu Nr. 10-23, nekustamā īpašuma „Alejas”, Līvānos, Līvānu novadā, daļas atkārtotā (septītā) nomas tiesību izsole ir atzīta par nenotikušu, jo pieteikumu izsolei nebija iesniedzis neviens pretendents.
Līvānu novada pašvaldība, atbilstoši Ministru kabineta 2015. gada 13. oktobra noteikumu Nr. 593 „Darbības programmas „Izaugsme un nodarbinātība” 3.3.1. specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” nosacījumiem, īstenoja projektu „Līvānu pilsētas ielas pārbūve uzņēmējdarbības attīstības veicināšanai”, kura ietvaros tika veikti ieguldījumi ar uzņēmējdarbības attīstību saistītās Līvānu pilsētas ielās – Dzirnavu un Kaiju ielās – ar nosacījumu sasniegt projektā plānotos rezultātus. Atbilstoši 3.3.1. SAM MK noteikumu grozījumiem Nr. 681 atmaksājamās palīdzības piemērošanai noteikta mazāka pieļaujamā projektā sasniedzamā rādītāja izpildes proporcija – ne mazāk kā 65% apmērā no plānotās vērtības, kas ir 4 jaunradītas darba vietas un uzņēmēju piesaistītās investīcijas vismaz 323856,00 EUR apmērā, kas īstenojami līdz 2028. gada 31. decembrim.
Nomas objekts ir Līvānu novada pašvaldībai piederošā nekustamā īpašuma „Alejas”, kadastra numurs 7652 001 0086, daļa – zemes vienība ar kadastra apzīmējumu 7652 001 0086 0,9287 ha platībā un uz tās esošās nedzīvojamās ēkas; īpašums 2014. gada 12. septembrī reģistrēts uz Līvānu novada pašvaldības vārda Latgales rajona tiesas Līvānu pilsētas zemesgrāmatas nodalījumā Nr. 100000161019:
1. būve ar kad. apz. 7652 001 0086 001  172,4 m² platībā;
2. būve ar kad. apz. 7652 001 0086 002  43,9 m² platībā;
3. būve ar kad. apz. 7652 001 0086 003  72,0 m² platībā;
4. būve ar kad. apz. 7652 001 0086 004  49,5 m² platībā;
5. būve ar kad. apz. 7652 001 0086 005 18,5 m² platībā, 
kas atrodas Kaiju ielā 14, Līvānos, Līvānu novadā.
Nomas objekts tiek iznomāts Nomniekam biznesa plānā paredzētās komercdarbības veikšanai, kas nedrīkst būt saistīta ar šādām tautsaimniecības nozarēm: elektroenerģija, gāzes apgāde, siltumapgāde, izņemot gaisa kondicionēšanu (NACE kods: D), ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE kods: E), vairumtirdzniecība un mazumtirdzniecība, izņemot automobiļu un motociklu remontu (NACE kods: G), finanšu un apdrošināšanas darbības (NACE kods: K), operācijas ar nekustamo īpašumu (NACE kods: L), valsts pārvalde un aizsardzība, obligātā sociālā apdrošināšana (NACE kods: O), azartspēles un derības (NACE kods: R92), tabakas audzēšana (NACE kods: A01.15) un tabakas izstrādājumu ražošana (NACE kods: C12), ārpusteritoriālo organizāciju un institūciju darbība (NACE kods: U).
SIA „Latio” 2025. gada 26. marta vērtējumā Nr. V/25-1292 nomas objekta 2025. gada 18. martā noteiktā nomas maksa (bez PVN un apsaimniekošanas maksājumiem pie nosacījuma, ka nekustamā īpašuma nodokli maksā nomnieks) zemes vienībai ar kadastra apzīmējumu 7652 001 0086 un uz tās esošajai apbūvei ir 1720,00 EUR/gadā jeb 143,00 EUR/mēnesī. Īpašums vairākkārt tika piedāvāts izsolē nomai. Izsoļu rezultātā nomas tiesības netika piešķirtas arī pēc nomas maksas samazināšanas līdz 86,00 EUR mēnesī.
Ņemot vērā minēto, tika veikta objekta tirgus nomas maksas aktualizācija. SIA „DZIETI” 2026. gada 13. jūnija vērtējumā Nr. K-26/42 par zemes vienību (kadastra apzīmējums 7652 001 0086) un apbūvi, kas atrodas Kaiju ielā 14, Līvānos, Līvānu novadā, noteikts, ka objekta visiespējamākā tirgus nomas maksa ir 422,50 EUR/gadā jeb 35,21 EUR/mēnesī.
Pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas otro punktu, Ministru kabineta 2018. gada 20. februāra noteikumiem Nr. 97, Ministru kabineta 2015. gada 13. oktobra noteikumiem Nr. 593, Sabiedrības ar ierobežotu atbildību „DZIETI” 2026. gada 14. jūnija vērtējumu Nr. K-26/42, Līvānu novada pašvaldības dome atklāti balsojot ar 14 balsīm "Par" (Aija Smirnova, Andrejs Bondarevs, Andris Vaivods, Dace Jankovska, Gatis Ziemelis, Ginta Kraukle, Guntis Endzels, Intis Svirskis, Jānis Klaužs, Jānis Magdaļenoks, Kristīne Kirilova, Liena Brūvere, Pēteris Romanovskis, Reinis Jačmenkins), "Pret" – nav, "Atturas" – nav, "Nepiedalās" – nav
NOLEMJ:
1. Iznomāt nekustamā īpašuma „Alejas”, Līvānos, Līvānu novadā, kadastra numurs 7652 001 0086, daļu – zemes vienību ar kadastra apzīmējumu 7652 001 0086 0,9287 ha platībā un uz tās esošās nedzīvojamās ēkas: būves ar kadastra apzīmējumiem 7652 001 0086 001, 7652 001 0086 002, 7652 001 0086 003, 7652 001 0086 004, 7652 001 0086 005, kas atrodas Kaiju ielā 14, Līvānos, Līvānu novadā, nomnieku noskaidrojot mutiskā izsolē.
2. Noteikt nomas objekta nosacīto nomas maksu – 35,21 EUR (trīsdesmit pieci eiro un 21 cents) mēnesī, neieskaitot PVN.
3. Apstiprināt pašvaldības nekustamā īpašuma „Alejas”, Līvānos, Līvānu novadā, daļas nomas tiesību izsoles noteikumus (sk. pielikumā).
4. Uzdot Līvānu novada pašvaldības domes Privatizācijas un pašvaldības mantas atsavināšanas komisijai organizēt nomas objekta nomas tiesību izsoli.
5. Izsoles rezultātus iesniegt apstiprināšanai Līvānu novada pašvaldības domei.
6. Noteikt, ka atbildīgais par lēmuma izpildi ir Līvānu novada pašvaldības domes Privatizācijas un pašvaldības mantas atsavināšanas komisijas priekšsēdētājs.
7. Uzdot Līvānu novada pašvaldības izpilddirektoram veikt kontroli par lēmuma izpildi.

Pielikumā: izsoles noteikumi ar pielikumiem uz 15 lpp.

Sēdes vadītāja				/paraksts/			Aija Smirnova
Sēdes protokolētāja			/paraksts/			Inta Raubiška

